આ બેઠકમાં મુખ્યમંત્રી શ્રી વિજયભાઈ રૂપાણી તથા પ્રદેશ પ્રમુખ શ્રી જીતુભાઈ વાઘાણી સંગઠન મહામંત્રી શ્રી ભીખુભાઈ દલખાણીયા ઉપરાંત પક્ષના ટોચના હોદેદારો અને જે તે લોકસભા બેઠકના સંગઠન પ્રભારી પક્ષના હાલમાં જ નિયુકત થયેલા ચૂંટણી પ્રભારી અને બેઠક ઈન્ચાર્જ, ગૃહ ઈન્ચાર્જ જે તે લોકસભા બેઠકોના શહેર-તાલુકા પ્રમુખ- મહામંત્રી હાજર રહે છે. પક્ષના સૂત્રોના જણાવ્યા મુજબ આજની બેઠક એ ગ્રાઉન્ડ લેવલની પ્રથમ તૈયારી છે. જેમાં દરેક લોકસભા બેઠક અને તેની હેઠળ આવતી વિધાનસભા બેઠકો, પંચાયતો, નગરપાલીકા વિ.ની રાજકીય સ્થિતિની સમીક્ષા થશે અને તેમાં 2014 લોકસભા ચૂંટણી અને 2017ની વિધાનસભા ચૂંટણીમાં જે સમીકરણો બદલાયા છે તેની નોંધ લઈને પક્ષની ગ્રાઉન્ડ લેવલની તૈયારી શરુ કરાશે. સૌરાષ્ટ્ર એ 2017ની લોકસભા ચૂંટણીમાં ભાજપ માટે મુશ્કેલ સાબીત થયું હતું. ખાસ કરીને અમરેલી જીલ્લામાં ભાજપ ‘નીલ’ ગયુ છે. સુરેન્દ્રનગરમાં પણ તેવીજ સ્થિતિ હતી. જામનગરમાં ભાજપે કોંગ્રેસના આયાતીઓને ઉમેદવાર બનાવવા તેમાં પણ ફીફટી-ફીફટી સફળતા મળી છે અને પ્રદેશ પ્રમુખના જીલ્લામાં ભાજપને ચિંતા તો છે જ અને હજું પાટીદાર ફેકટર ઉપરાંત નવેસરથી શરુ થયેલી ટેકાના ભાવની ખરીદીમાં ગત વર્ષ જેવો કોઈ મોટો વિવાદ ન સર્જાય તે જોવા ભાજપ ઉત્સુક છે તે સ્થિતિમાં આજની બેઠકનાં પ્રાથમીક વ્યુહ ન કરી શકે.